
Linnavara kasutusse andmine
1. Asjaolud ja menetluse käik
Narva Linnavalitsuse Kultuuriosakonda laekus taotlus MTÜ-lt Poksiklubi Kreenholm Narva Paemurru Spordikooli poksisaali tasuta kasutusse andmisest. Saali kasutamise eesmärk on poksitreeningute korraldamine õhtusel ajal.
Narva Paemurru Spordikooli juhtkond andis oma nõusoleku ruumide kasutusse andmiseks mittetulundusühingu pakutud ajakava alusel.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005. a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 võib linnavalitsuse korraldusega anda linnavara kasutusse tasuta tähtajaga kuni viis aastat või tähtajatult mittetulundusühingutele.
3. Otsus

Anda kuni 31.05.2014. a Narva Paemurru Spordikooli poksisaali tasuta kasutusse MTÜ-le Poksiklubi Kreenholm (registrikood 80359590) poksitreeningute korraldamiseks Narva Paemurru Spordikooli juhtkonnaga kooskõlastatud ajakava alusel.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

